(1) Soetamisloa või relvaloa väljastanud politseiprefektuur peatab loa kehtivuse, kui:  1) loa omajat on halduskorras karistatud mootorsõiduki, raudteeveeremi või õhusõiduki juhtimise eest alkoholi, narkootilise, psühhotroopse või psühhotoksilise aine tarvitamise korral - üheks aastaks;  2) loa omaja on kriminaalmenetlusest tulenevatel asjaoludel  tunnistatud kahtlustatavaks, võetud vastutusele süüdistatavana või antud kohtu alla;  3) kontrollimisel on tuvastatud, et loa omajal ei ole käesolevas seaduses ettenähtud tingimusi relva ja laskemoona hoidmiseks;  4) juriidiline isik on põhjendamatult jätnud täitmata järelevalveorgani ettekirjutuse käesoleva seaduse või selle alusel antud õigusaktide nõuete täitmise kohta.